钦定古今图书集成/明伦汇编/官常典/第714卷 > 傅弘之
## 钦定古今图书集成/明伦汇编/官常典/第714卷 > 傅弘之

按《宋书》本传，“弘之字仲度，北地泥阳人。傅氏旧属灵
州，汉末郡境为寇所侵，失土，寄寓冯翊，置泥阳、富平
二县。灵州废不立，故傅氏悉属泥阳。晋武帝太康三
年，复立灵州县，傅氏悉属灵州。弘之高祖晋司徒祗，
后封灵州公，不欲封本县，故祗一门还复泥阳。曾祖
畅，秘书丞，没胡生子洪，晋穆帝永和中，胡乱得还。洪”

兵于南阳，袭雍州刺史冯该，该走。弘之时在江陵，与
仄兄子彬谋杀荆州刺史桓石康，以荆州刺史应仄。
彬从弟宏知其谋，以告石康，石康收彬杀之，系弘之
于狱。桓元以弘之非造谋，又白衣无“兵，众原不罪。”义
旗建，辅国将军道规以为参军、宁远将军、魏兴太守。
卢循作乱，桓石绥自洛甲口自号荆州刺史，征阳令
王天恩自号梁州刺史，袭西城。时韶为梁州，遣弘之
讨石绥等，并斩之。除太尉行参军。从征司马休之，署
后部贼曹，仍为建威将军、顺阳太守。高祖北伐，弘之
与扶风太守沈田子等七军自武关入伪上洛太守
〈阙〉脱奔走，进据蓝田，招怀戎、晋，晋人庞斌之、戴养，胡
人康横等各率部落归化。弘之素善骑乘，高祖至长
安，弘之于姚弘驰道内，缓服戏马，或驰或骤，往返二
十里中，甚有姿制。羌胡聚观者数千人，并惊惋叹息。
初上马，以马鞭柄策，挽致两股内，及下马，柄孔犹存。
进为桂阳公义真雍州治中从事史，除西戎司马、宁
朔将军、略阳太守。徐师高反叛，弘之讨平之。高祖归
后，佛佛伪太子赫连瓌率众三万袭长安，弘之又领
步骑五千于池阳，又破之，杀伤甚众。瓌又抄掠渭南，
弘之又于寡妇人渡破瓌，获贼三百，掠七千馀口。又
义真东归，佛佛倾国追蹑于青泥大战，弘之身贯甲
胄，气冠三军，军败陷没，佛佛逼令降，弘之不为屈。时
天寒，裸弘之，弘之叫骂见杀，时年四十二。